****

**ПОЗИВ ЗА ПОДНОШЕЊЕ ПОНУДЕ**

Универзитет у Београду - **Хемијски факултет,** Студентски трг 12-16,као Наручилац на основу чл. 39, 55 став 1. тачка 2. и члана 61 став 1. Закона о јавним набавкама ("Службени гласник Републике Србије", бр.124/12), а у складу са Правилником о обавезним елементима конкурсне документације у поступцима јавних набавки и начину доказивања испуњености услова ("Службени гласник Републике Србије", бр. 29/13) и на основу Одлуке бр. 786 / 1 од 20.06.2013. о покретању јавне набавке мале вредности, позива понуђаче да поднесу писмену понуду у складу са конкурсном документацијом.

**1. Предмет јавне набавке**

Предмет јавне набавке мале вредности су добра – **материјал за науку (хемикалије) обликована по партијама** за потребе Хемијског факултета Универзитета у Београду.

Предмет јавне набавке је у општем речнику набавки разврстан по следећим групама:

*24310000* – *основне неорганске хемикалије*

*24320000* – *основне органске хемикалије*

Понуда мора бити припремљена у складу са конкурсном документацијом.

**2. Подношење понуде**

Понуђач доставља понуду у писменом облику.

**ПОНУЂАЧ МОЖЕ ДАТИ ПОНУДУ ЗА ЈЕДНУ ИЛИ ВИШЕ ПАРТИЈА.**

Понуда се саставља тако што понуђач уписује тражене податке у обрасце који су саставни део конкурсне документације.

Понуда мора бити сачињена на обрасцу конкурсне документације Наручиоца, јасна и недвосмислена, као и потписана и оверена печатом понуђача.

**Благовременом се сматра понуда која је примљена од стране наручиоца** **најкасније до 08.07.2013. године до 11,00 часова.**

Понуђач подноси понуду лично или путем поште. Уколико понуђач подноси понуду путем поште мора да обезбеди да иста буде примљена од стране наручиоца до назначеног датума и часа.

Понуде се подносе у затвореној коверти, на адресу: Универзитет у Београду - **Хемијски факултет**, Београд, Студентски трг 12-16, у Секретаријату Хемијског факултета.

Коверта са понудом мора имати ознаку **"Понуда материјал за науку (хемикалије) обликована по партијама - (назначити за коју партију се понуда доставља) – не отварати“ – ЈН МВ 8/13"**, а на полеђини назив понуђача, адресу и телефон лица за контакт.

Неблаговременом ће се сматрати понуда која није примљена од стране наручиоца до назначеног датума и часа.

Наручилац ће по окончању поступка отварања понуда, вратити понуђачима неотворене, све неблаговремено поднете понуде, са назнаком да су поднете неблаговремено.

**3. Отварање понуда**

**Јавно отварање понуда одржаће се дана 08.07.2013. године у 12 часова,** на адреси: Универзитет у Београду - **Хемијски факултет**, Београд, Студентски трг 12-16, у просторијама Секретаријата.

Присутни представници понуђача дужни су да пре почетка јавног отварања понуда, комисији наручиоца поднесу пуномоћје за учешће у поступку отварања понуда.

Одлука о избору најповољније понудебиће донета у оквирном року од 10 дана, од дана отварања понуда.

**ДЕКАН ХЕМИЈСКОГ ФАКУЛТЕТА**

Проф др Бранимир Јованчићевић